AIŠKINAMASIS RAŠTAS

Dėl Molėtų rajono savivaldybės smulkiojo ir vidutinio verslo subjektų rėmimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai:**

Siekiant teikti didesnę paramą smulkiojo ir vidutinio verslo subjektams, verslininkams (toliau – SVV subjektai), registruotiems Molėtų rajono savivaldybės teritorijoje, parengtas sprendimo projektas, kuriuo teikiamas patvirtinti Molėtų rajono savivaldybės smulkiojo ir vidutinio verslo subjektų rėmimo tvarkos aprašas (toliau – Aprašas). Pagal Aprašą SVV subjektai paramos gali prašyti šioms išlaidoms:

1. Palūkanų kompensavimas - dalinis palūkanų kompensavimas už paskolas, gaunamas verslo plėtros projektams įgyvendinti (išskyrus paskolas apyvartinėms lėšoms).

2. Verslo planų, investicinių projektų ir paraiškų gauti finansinę paramą iš kitų fondų rengimo išlaidos.

3. Naujos elektroninės parduotuvės kūrimo išlaidos.

4. Įrangos, susijusios su vykdoma veikla, įsigijimo išlaidos.

5. Nekilnojamojo turto (arba negyvenamųjų patalpų) (išskyrus valstybės ir savivaldybės turtą), privačios žemės nuomos Molėtų rajono savivaldybėje išlaidos (SVV subjektams įsteigtiems ne anksčiau nei dveji metai nuo kvietimo teikti paraišką dienos).

6. Teritorijų planavimo dokumentų ir/arba techninių projektų, susijusių su verslo plėtra, parengimo išlaidos.

7. Europos Sąjungos ir kitų fondų bei programų finansuojamų priemonių įgyvendinimo privalomojo nuosavam įnašo padengimo išlaidos.

Aprašas parengtas įgyvendinant Molėtų rajono savivaldybės strateginio veiklos plano 2021-2023 metams 01 programos II prioriteto 2.1 tikslo 2.3.2 uždavinio 01.2.3.2.4 priemonę. 2021 metais savivaldybės biudžete priemonei numatyta skirti 30 tūkst. Eur.

Parengto sprendimo projekto tikslas – reglamentuoti Molėtų rajono savivaldybės smulkiojo ir vidutinio verslo rėmimą.

1. **Siūlomos teisinio reguliavimo nuostatos:**

Šiuo Molėtų rajono savivaldybės tarybos sprendimu bus reglamentuotos Molėtų rajono savivaldybės teikiamos paramos smulkiojo ir vidutinio verslo subjektams formos, prioritetai, teisės gauti paramą, sąlygos ir paramos teikimo tvarka.

1. **Laukiami rezultatai:**

Praplėstos teikiamos finansinės paramos formos ir dydžiai paramos gavėjams, įgyvendinamos smulkaus ir vidutinio verslo paramos skatinimo priemonės, skatinančios ne tik verslo plėtrą, bet ir sprendžiančios įvairių socialinių grupių užimtumo problemas.

1. **Lėšų poreikis ir jų šaltiniai:**

30 tūkst. Eur. savivaldybės biudžeto lėšų.

1. **Kiti sprendimui priimti reikalingi pagrindimai, skaičiavimai ar** paaiškinimai.

Planuojamas paramą gavusių SVV subjektų skaičius – 25.